Enemy of the State (cinta)

:*Iste articlo ye sobre una cinta estausunidense de cine d'intriga política d'acción estrenada en 1998; ta atros usos, se veiga *'Enemy of the State***.


***Enemy of the State*** (títol orichinal en [[Idioma anglés|anglés]], en [[Idioma aragonés|aragonés]] ***Enemigo de l'estau***, estrenada en [[Aragón]] con o títol en [[Idioma castellano|castellano]] d***'Enemigo público***, en aragonés ***Enemigo publico**'') ye una [[cinta]] de [[cine d'intriga]] [[Cine politico|politica]] d'[[Cine d'acción|acción]] estrenada l'anyo [[1998]], dirichida por [[Tony Scott]] seguntes un [[guión orichinal]] de [[David Marconi]], con una [[banda sonora orichinal]] de [[Trevor Rabin]] y [[Harry Gregson-Williams]], una [[dirección de fotografía]] de [[Dan Mindel]] y una [[producción cinematografica]] de [[Jerry Bruckheimer]] ta las [[Productora cinematografica|productoras]] [[Touchstone Pictures]], [[Jerry Bruckheimer Films]] y [[Scott Free Productions]]. L'[[elenco]] d'[[actor]]s d'a cinta ye formau, entre d'atros, por [[Will Smith]], [[Gene Hackman]], [[Jon Voight]], [[Regina King]], [[Loren Dean]], [[Jake Busey]], [[Barry Pepper]], [[Jason Lee]], [[Gabriel Byrne]], [[Lisa Bonet]], [[Jack Black]], [[Jamie Kennedy]] y [[Scott Caan]].

Phil Hammersley ye un miembro d'o [[Congreso d'os Estaus Unius]] que soposa a un prochecto de lei ta luitar contra lo [[terrorismo]] que inclui mesuras excesivas de control sobre los ciudadans, encara que él no lo fa por iste motivo, so que ta que los suyos votants no queden sin treballo como efecto d'ixe prochecto. Alavez, lo subdirector de l'[[National Security Agency]] (NSA) Thomas Reynolds, qui aspera beneficiar-se d'o prochecto, ordena lo suyo [[asasinato]], que queda filmau por una camara de video que ye filmando la vida salvache en o puesto de l'asasinato. Aparentment, a suya muerte ye causada por un [[infarto de miocardio]]. Paralelament, Robert Clayton Dean ye un [[avogau]] que obliga a Paulie Pintero, un miembro d'a [[mafia]], a plegar enta un alcuerdo que beneficia a lo suyo client, y lo fa a traviés d'una cinta de video grabada por un desconoixiu, "Brill", con qui contacta a traviés d'una amiga. Daniel Zavitz, lo [[biologo]] que fa las grabacions d'a vida silvestre, descubre que ha grabau las imáchens de l'asasinato, y immediatament se veye perseguiu por la NSA, que consigue que muera mientres a persecución. Sindembargo, ha trobau casualment a Dean, a qui conoixeba d'os suyos tiempos d'estudiant, y li ha ficau sin que Dean haiga paru cuenta en una d'as suyas bolsas a grabación. Cuan l'equipo d'a NSA revisa los feitos, plegan en a conclusión de que poseye la grabación y que lo sabe y prencipian a suya persecución, fendo-le fismar de todas as maneras posibles: anulación d'as tarchetas de credito, prebas falsas de qwue enganya a su muller, etc. Consiguen que se veiga obligau a fuyir y contacte con "Brill", qui resulta estar un antigo miembro d'a NSA, que conoix perfectament as formas d'actual de l'achencia y que marchó d'ella fa bels anyos por discrepancias con a suya dirección. Prencipia una carrera entre éls d'una man que quieren recuperar a suya vida y publicar os feitos, y d'atra man Reynolds, qui fa servir a la SNA ta buscar que no se conoixca mai a suya implicación en l'asasinato d'o congresista Hammersley.

A cinta s'ambienta en a suya epoca actual ([[1998]]) en [[Baltimore]] ([[Maryland]]) y [[Washington, DC]], y las suyas escenas se filmron en [[Baltimore]] y [[Phoenix (Maryland)|Phoenix]] ([[Maryland]]), [[Los Angeles]] y [[Pasadena (California)|Pasadena]] ([[California]]) y [[Washington, DC]].

Se tracta d'uuna cinta que ha estau obchecto de cuantos [[Lista de premios cinematograficos|premios]] y nominacions, encara que garra d'istos premios no fa parte d'os premios cinematograficos mas cnoixius u destacaus.

== Elenco ==


== Se veiga tamién ==
* [[Cine en 1998]].
* [[Cintas de 1998]].

== Referencias ==


== Vinclos externos ==
*  [https://www.imdb.com/title/tt0120660/ ''Enemy of the State''] en [[Internet Movie Database]].
*  [https://www.tcm.com/tcmdb/title/443062/enwp ''Enemy of the State''] en [[TCM Movie Database]].
*  [https://catalog.afi.com/Catalog/moviedetails/60818 ''Enemy of the State''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=enemyofthestate.htm *Enemy of the State''] en Box Office Mojo.